Dobrý deň,

na základe epidemiologického vyšetrenia zo dňa 05.11.2021 Regionálny úrad verejného zdravotníctva so sídlom v Trnave (ďalej len RÚVZ so sídlom v Trnave) v súlade so zákonom č. 355/2007 Z. z. o ochrane, podpore a rozvoji verejného zdravia nariaďuje plniť karanténne opatrenia u 1 zamestnanca a 14 detí z triedy ŽABIEK, 10 detí z triedy LIENOK, 11 detí z triedy VEVERIČIEK, 7 detí z triedy SOVIČIEK (podľa priloženého zoznamu) v Materskej škole, P. Jilemnického 748, 922 07 Veľké Kostoľany. V súvislosti s potvrdeným prípadom ochorenia COVID -19 u zamestnanca zo dňa 5.11.2021 je  na zabránenie ďalšieho šírenia ochorenia COVID-19  nutné podľa  § 12 ods. 2 písm. b), c), e),  f), h), n)  zákona č. 355/2007 Z. z. podrobiť sa karanténnym opatreniam a dodržiavať nasledujúce protiepidemické opatrenia:

1.      U osoby, ktorej je nariadená  karanténa a u ktorej nebol vykonaný test a zároveň počas doby 10 dní od posledného kontaktu s osobou pozitívnou na ochorenie sa u osoby v karanténe nevyskytuje ani jeden z klinických príznakov ochorenia do 10 dní od posledného kontaktu s osobou pozitívnou na **ochorenie t.j. do 13.11.2021 (vrátane).** Odporúčame v kolektíve vykonať na začiatku a na konci karantény samotestovanie detí antigénovými testami. Pozitívny výsledok treba hlásiť na e – mail: tt.hdm@uvzsr.sk.

2.      Zamestnanec a deti ( podľa zoznamu), ktoré boli **v úzkom kontakte s prípadom COVID-19** a nemajú výnimku z karantény podľa § 3 ods. 2 vyhlášky ÚVZ SR č. 252/2021, ktorou sa nariaďujú opatrenia pri ohrození verejného zdravia k izolácii osôb pozitívnych na ochorenie COVID – 19 a karanténe osôb, ktorí prišli do úzkeho kontaktu s osobou pozitívnou na ochorenie COVID – 19 podľa priloženého zoznamu musia zostať v domácej  izolácii  a plniť nižšie uvedené opatrenia.

         **Termín:** Do negatívnych výsledkov vyšetrenia na COVID-19 a zároveň 7 dní od posledného testovania t.j. do 10.11.2021. Na PCR testy je potrebné sa objednať cez webový portál: korona.gov.sk.

**Zamestnanec a deti, ktoré boli v úzkom kontakte s prípadom COVID-19 a nemajú výnimku z karantény sú povinní vykonávať nasledovné opatrenia:**

a) sledovať svoj  zdravotný  stav (náhly nástup aspoň jedného z týchto príznakov: (horúčka, kašeľ, bolesti hrdla, dýchavičnosť, porucha resp. strata čuchu a chuti ) a v prípade objavenia sa príznakov bez meškania telefonicky kontaktovať ošetrujúceho lekára  a RÚVZ so sídlom v Trnave a podrobiť sa odberu biologického materiálu

b) zostať v domácej  izolácii

c) zdržať sa sociálnych kontaktov (napr. návštev  kultúrnych, spoločenských, športových alebo iných hromadných podujatí alebo prijímania osôb alebo vykonávania spoločenských aktivít v mieste izolácie)

d) zdržať sa  cestovania

e) zdržať sa účasti na výučbových aktivitách s výnimkou e-learningových foriem

f) zdržať sa  pracovnej  činnosti s výnimkou práce v mieste domácej izolácie

g) zdržať sa akýchkoľvek činností, ktoré si vyžadujú opustiť miesto izolácie alebo prijímať v mieste izolácie vnímavé osoby

**Zároveň Vás žiadam, aby ste o vyššie uvedených skutočnostiach informovali zamestnanca a zákonných zástupcov detí, ktorých sa to týka.**

***Upozornenie:*** V prípade výskytu akéhokoľvek aj minimálneho klinického príznaku (napr. bolesť hlavy, nádcha, bolesť hrdla ...) u osoby, ktorá prišla do úzkeho kontaktu s osobou pozitívnou na ochorenie COVID – 19 a má podľa § 3 ods. 2 vyhl. 252/2021 výnimku z karantény je nutné, aby bezodkladne kontaktovala ošetrujúceho lekára a príslušný RÚVZ.

S pozdravom

Odd. Hygieny detí a mládeže

Regionálny úrad verejného zdravotníctva so sídlom v Trnave

Limbová 6

917 09 Trnava